
O le Faitauaofai o tagata ile 2006, ile 
Aso Lua 8 o Aukuso, e taua lava mo lau 
komiuniti 

O tagata uma i Ausetalia e faitauina ile Faitauaofai 


o Tagata ile 2006 ma Fale o nonofo ai. E taua lava la 
lau fesoasoani mo le lumanai o lau komiuniti. 


O faalapotopotoga ile komiuniti, le malo ma 
pisinisi, o loo latou faalagolago i faamatalaga 

mai le Faitauaofai o tagata ina ia mafai ai ona 
fuafua nofoaga ma auaunaga e pei o fale, le 
soifua maloloina, aoaoga, auaunaga i gagana, ma 
polokalame o fesoasoani faapitoa. 


O fesili i mea sa fanau ai, gagana e 
tautala ai, ekalesia e lotu ai ma le gafa 
ma le aiga e te sau ai 


O le Faitauaofai o Tagata i le 2006 o se ata e pue 
vave o tagata uma i Ausetalia ma e fua ai mea taua 
nei e pei o tausaga o lou matua, nuu na fanau 

ai, gagana e tautala ai, lau ekalesia ma le gafa na 

e tupu mai ai, faapea foi ma le fesiligia o tagata 

pe latou te manaomia se fesoasoani ile gagana 
Peretania. 


E faamaonia e faalapotopotoga o komiuniti 

a atunuu eseese le Faitauaofai o tagata. 

O faamatalaga e maua mai i le pepa ole Faitauaofai 
o tagata e fesoasoani lea ia maua mai ai se ata 
moni lava o a latou komiuniti. O faamatalaga foi 
mai le Faitauaofai o tagata e fesoasoani foi lea ile 
faasoasoaina tatau lelei o faatupega mai le malo 
lea e tuuina atu mo atunuu eseese ile komiuniti. 


act Sheet 


www.abs.gov.au/census 


Tusi mai i lalo lau tali pe a faapea e le o 
lisiina atu 


E faamaumauina e le Faitauaofai o tagata 
faamatalaga mo atunuu pe tusa ma le 280, o 
gagana e 240 ma ekalesia ma lotu e 120. E le tele 
se avanoa i le pepa ole Faitauaofai o tagata e 

lisi uma atu ai atunuu, gagana ma ekalesia uma. 
Faamolemole tusi mai lau tali ile avanoa na o loo i 
ai, pe afai e le o lisiina atu lou atunuu, gagana poo 
lau ekalesia. 


Pe malupuipuia ma e le faailoaina atu au 
faamatalaga nei? 


O faamatalaga uma e aoina mai i le Faitauaofai 
o tagata e malupuipuia ma e le faailoaina atu 

- e tusa ma le tulafono. E matua faamaonia lava 
le malupuipuia ma le le faailoaina atu o mea tau oe 
lava ia. 


E leai se faamatalaga o se igoa poo se tuatusi e 
taofia ma teuina seivagana ua e filifili e te auai i le 
Census Time Capsule (Faitauaofai o tagata ile Taimi 
e Tuupusa). O pepa uma o le Faitauaofai o tagata 
ma ni faila uma i komipiuta o i ai faamatalaga o 
igoa poo tuatusi o le a faaleagaina uma ma lafoai 
pe a uma ona faia iloiloga mo le faamoemoe. 

O tagata faigaluega uma ile Faitauaofai o tagata 
o loo puipuia i lalo ole tulafono e faasa ai lo 

latou tuuina atu o ni faamatalaga tau tagata 
taitoatasi. O faalapotopotoga e pei o Leoleo ole 
Malo Tele, ole ASIO, Ofisa o Lafoga, Centrelink, 

le Ofisa o Femalagaaiga ma kamupani mo 
fefaatauaiga tuusao, e le mafai ona latou mauaina 
mai ni faamatalaga tau tagata taitoatasi mai 
faamaumauga mai le Faitauaofai o tagata. 

Faitauaofai o tagata i le Taimi e Tuupusa 
(Census Time Capsule) 


E mafai ona e filifili e tuu ou faamatalaga mai le 
Faitauaofai o tagata, faatasi ai ma lou igoa ma 

lou tuatusi ia faamauina ma puipuia lelei e le 
National Archives of Australia (Ofisa e Faamauina 
Faamaumauga Tusia a Ausetalia) mo le 99 tausaga. 
Talu ai e leai lava ma se tagata e mafai ona toe vaai i 
nei faamaumauga mo le 99 tausaga, ole mea lea ua 
faaigoa ai lenei poloketi ole Census Time Capsule. 


| le tausaga e 2105, ole a faamatuu mai loa e le 
National Archives ia faamaumauga o loo i ai ile 
Time Capsule mo tagata lautele ma tupulaga fai 
mai ina ia mafai ai ona latou sailia o latou tupuaga 
ma le laau o le gafa o lo latou aiga. 


O lou auai i le Census Time Capsule e tuu 

lava i lau faitalia. Soo seisi lava e lei tuuina mai 
sona maliega e fia auai i lenei poloketi, o a latou 
faamaumauga uma mai le Faitauaofai o tagata o 
le a faaleagaina, pe a uma faagaioiga masani a le 
Ofisa e Faamau ai Fuainumera aofai a Ausetalia 
(Australian Bureau of Statistics) pe a uma loa 
iloiloga o le aofaiga o le faitauaofai. 


O le faiga e fai ai le Faitauaofai o tagata 


Soo se tagata lava o i Ausetalia e faitauina, poo fea 
lava le mea o i ai ile Po ole Faitauaofai o tagata (aso 
Lua 8 Aukuso), e aofia ai ma tagata tulisi tafafao 
mai. O le a alu atu le Tagata e tiliva atu le pepa ole 
Faitauaofai o tagata ma le taiala e fesoasoani mo 
oe i lou fale ile lua vaiaso a o lumanai le Po e fai ai le 
Faitauaofai, ma o le a toe alu atu foi pe a uma le lua 
vaiaso talu ona faia le Faitauaofai e piki mai le pepa 
lea ua uma ona faatumuina. Mo le Faitauaofai o 
tagata ile 2006, e mafai e aiga ona maua le avanoa 
e faatumu mai ai le pepa mo le Faitauaofai o tagata 
i luga ole laina i komipiuta (on-line). 


E manaomia se fesoasoani? 


E i ai le Census Inquiry Service (Auaunaga mo ni 
Fesili ile Faitauaofai o tagata) e feagai ma gagana 
pito i taatele o loo faaaogaina i Ausetalia o le a 
avanoa mai le faaiuga o lulai. O le Laina fesoasoani 
(Helpline) mo le Census Inquiry Service Language 
o le a amata ona tatala mai le 8:30am i le 8:00pm 
numera 1300 363 365. 


O i latou e Aoina pepa ole Faitauaofai (Census 
Collectors) e i ai le tomai i soo se gagana o loo 
faafaigaluega i nofoaga talafeagai. Sa aoaoina 

i latou ina ia tuuina atu nei fesoasoani. 

O le Census Website (Uepesaite ale Faitauaofai) 

- www.abs.gov.au/census - o le a maua ai foi nisi 
faamatalaga ua uma ona faaliliuina. 


Manatua - o le Faitauaofai o tagata o lou avanoa lea e faitauina ai oe 

